Megállapodás
az üzemeltetésre átadott vagyon hasznosításáról
mely létrejött egyrészről 
Martfű Város Önkormányzata
Székhelye:


5435 Martfű, Szent István tér 1. 

Teljes jogú képviselője:
dr. Papp Antal polgármester

Adószám:


15733012-2-16

KSH száma:


15733012-8411-321-16

Számlaszám:


10700309-66893729-51100005

Számlavezető pénzintézet:
CIB Bank Zrt. Szolnoki Fiók

 (a továbbiakban: Ellátásért felelős),
másrészről
BÁCSVÍZ Víz- és Csatornaszolgáltató Zártkörűen Működő Részvénytársaság 

Székhelye:


6000 Kecskemét, Izsáki út 13.
Teljes jogú képviselője:
Kurdi Viktor elnök-vezérigazgató
Adószám:


10734702-2-03
Cégjegyzékszám:

03-10-100039
Számlaszám:


12076903-00165296-00800005
Számlavezető pénzintézet:
Raiffeisen Bank Zrt. 
(a továbbiakban: Víziközmű-szolgáltató) 
(a továbbiakban együttesen: Felek) között, az alulírott helyen és napon, az alábbi feltételek mellett.
1. Előzmények
1.1. Víziközmű-szolgáltató a 2013. január 1. napjától hatályos üzemeltetési szerződés (továbbiakban: Alapszerződés) keretében látja el Martfű Város ivóvíz-, valamint csatornaszolgáltatását biztosító víziközműveinek üzemeltetését. 
1.2. Jelen Megállapodásban az Alapszerződés mellékletében rögzített vagyon hasznosításáról rendelkeznek a Felek.

1.3. A 2011. évi CCIX. törvény 43. § (4) bekezdés szerint: „A víziközmű-szolgáltató az üzemeltetési szerződésben meghatározott feltételek szerint jogosult a víziközművel a víziközmű-szolgáltatáson kívüli vállalkozási tevékenységet is folytatni, feltéve hogy az nem veszélyezteti a víziközmű-szolgáltatás folyamatos és biztonságos ellátását, továbbá nem okoz a víziközműben állagromlást.”
1.4. Az Alapszerződés 1. számú módosításának 3.16. pontja szerint a vállalkozási tevékenységgel kapcsolatos részletszabályok külön szerződésben kerülnek rögzítésre, mely részletszabályokat jelen Megállapodás tartalmazza.

2. Felek megállapodása értelmében az Ellátásért felelős tulajdonát képező, Víziközmű-szolgáltató által üzemeltetésre átvett vagyon 1.3. pont szerinti vállalkozási célú hasznosításának kizárólagos joga Víziközmű-szolgáltatót illeti meg.
3.  Víziközmű-szolgáltató vállalja, hogy minden a 2. pont szerinti vállalkozási célú hasznosításra irányuló szerződéskötés előtt írásbeli tájékoztatással él az Ellátásért felelős felé. Az írásbeli tájékoztatás tartalmazza a szerződő fél nevét, székhelyét, a hasznosítás ellenértékét, az ellenérték teljesítésének határidejét, valamint a hasznosításra irányuló szerződés időtartamát.

4.  Víziközmű-szolgáltató vállalja, hogy minden a 2. pont szerinti vállalkozási célú hasznosításra irányuló szerződésből, annak aláírását követő 8 napon belül Ellátásért felelős részére egy példányt megküld.

5.  Felek megállapodnak abban, hogy az 1.3. pontban hivatkozott vállalkozási célú vagyonhasznosításból származó mindenkori bérleti díjat egymás között egyenlő arányban, 50% -50%-ban osztják meg.

Víziközmű-szolgáltató vállalja, hogy a bérleti díj számláján történő jóváírásról, és annak 50%-os mértékéről 8 napon belül értesíti Ellátásért felelőst. 

Ellátásért felelős vállalja, hogy a fent rögzített értesítést követően 10 napon belül kiállítja a számlát a bérleti díj őt megillető részéről.

Viziközmű-szolgáltató vállalja, hogy a „bérleti díj” jogcímen kiállított és megküldött számlát a feltüntetett határidőben kiegyenlíti. 

Víziközmű-szolgáltató vállalja, hogy bérleti díj módosulásáról értesíti Ellátásért felelőst. 

6. Jelen Megállapodás a Felek általi aláírással lép hatályba azzal, hogy az Alapszerződés hatályának megszűnése esetén jelen Megállapodás is minden egyéb jogcselekmény nélkül hatályát veszti.

7. Felek kijelentik, hogy jelen Megállapodás tartalma üzleti titoknak minősül, és erre vonatkozó tájékoztatást harmadik személy részére csak jogszabályi rendelkezés, illetve előzetes írásbeli felhatalmazás alapján nyújthatnak.
8. A jelen szerződésből esetlegesen felmerülő vitás kérdéseket Felek elsősorban egymás közötti tárgyalásaik során, békés úton rendezik. Amennyiben ez nem vezetne eredményre, a jogvita eldöntésére a peresített értéktől függően a Kecskeméti Járásbíróság, vagy a Kecskeméti Törvényszék kizárólagos illetékességét kötik ki.
Felek a jelen megállapodást közös elolvasás és értelmezést követően, mint akaratukkal mindenben megegyezőt, jóváhagyólag aláírják.
Jelen Megállapodás a Felek cégszerű aláírásával, 2 egymással mindenben egyező eredeti példányban készült, melyből 1 példány Ellátásért felelőst, 1 példány a Víziközmű-szolgáltatót illeti meg.
Kecskemét, 2018. április …

